lv id fi lv lv lv ro fr lv lv lv nl lv lv en cs lv en lv lv de lv lv lv lv lv lv lv en lv lv sv lv lv fr hbs_lat lv de nl lv lv lv lv lv lv lv si lv lv lv lv lv lv lv lv lv lv lv lv lv lv vi lv lv lv lv lv en en en
Kas ir Codelex?Ko mēs piedāvājam?Codelex presēKontakti
Codelex kvalitatīvi sagatavo Java, C#, PHP un Web programmētājus - piedāvājam bezmaksas sadarbību jauno profesionāļu piesaistei Jūsu uzņēmumam. Nodrošinām tikai pārbaudītus, zinošus un spējīgus kandidātus.
Uzņēmumi, kuros jau strādā Codelex absolventi
Tele2, Latvijas Televīzija, Evolution Gaming, Ergo, Citadele, Baltcom, Accenture, Wandoo, Visma, Kasko, Intrum, Jeff, TrackPro, Data invision un daudzi citi
Lai mācītos Codelex Intensīvajos programmēšanas kursos, ir jāiztur apjomīgs atlases process, kas sastāv no vairākiem soļiem.
Pēc reģistrācijas nepieciešams izpildīt mājasdarbu - tas ir pavisam vienkāršs programmēšanas kurss tiešsaistē, kas ir pa spēkam ikkatram. Taču lielākais mācīties gribētāju atbirums veidojas tieši šeit, jo vairums sagaida, ka Codelex būs kas līdzīgs klasiskajām izglītības iestādēm, kur var slīdēt cauri bez īpašas piepūles. Turpretī mums interesē motivēti audzēkņi, jo par mācībām maksā tikai tie, kuri pēc Intensīvā kursa apguves veiksmīgi uzsāk darbu nozarē.
Reizi nedēļā organizējam 2 nedēļu mācību kursu, kur kopā ar audzēkņiem apgūstam TypeScript programmēšanas valodu. Dēļ lielā interesentu skaita Ievadkursa dalībnieku skaits ir ierobežots līdz 50 dalībniekiem, kuri tiek atlasīti pēc mājasdarba izpildes apjoma un rezultāta. Dalībnieki 2 nedēļu laikā apgūst programmēšanas pamatus - mainīgos, funkcijas, masīvus, ciklus un citas vērtīgas lietas.
Pēc veiksmīgas dalības ievadnodarbībās, kursantam ir iespēja izvirzīt savu kandidatūru Intensīvajam programmēšanas kursam. Kad anketa ir aizpildīta, seko intervija ar Codelex pārstāvjiem, kurā tiek vērtēta motivācija mācīties un kļūt par programmētāju, kā arī ir jāatrāda ievadnodarbībās paveiktais - jāpaskaidro, kas ir izdarīts paša spēkiem un kas ar pasniedzēja palīdzību.
Ja intervija noritējusi veiksmīgi, audzēknis tiek pie vietas Intensīvajā programmēšanas kursā, kā arī tiek informēts, ka ir nepieciešams izbrīvēt maksimāli daudz laika - mācības savienot ar darbu būs ļoti grūti. Tāpat audzēknim tiek nodoti mācību materiāli, lai sāktu gatavoties mācībām.
Mācības noris 10-14 stundas nedēļā kopā ar pasniedzēju. Tās papildina daudz patstāvīgo darbu ar striktiem termiņiem un konsultācijas, ja tādas nepieciešamas. Slodze ir liela un to nav iespējams savienot ar pilna laika darbu, tādēļ Codelex izvēlas tikai ieinteresēti studenti, kuri patiesi vēlas kvalitatīvi apgūt programmēšanu.
Katrai mācību grupai ir savs pasniedzējs, kurš ir motivēts, lai visi viņa audzēkņi uzsāktu darbu programmētāja pozīcijās.
Reizēm saņemam jautājumu - cik daudz ir iespējams iemācīt un iemācīties pa dažiem mēnešiem? Atbilde ir vienkārša! Iestāšanās mājasdarbs + Ievadkurss + gatavošanās mācību grupai + intensīvas mācības vismaz 40 stundas nedēļā ~3.5 mēnešu garumā dod pietiekoši daudz, lai veiksmīgi uzsāktu darbu uzņēmumā un nestu pievienoto vērtību darba devējam.
Sadarbības process ar Codelex ir pavisam vienkāršs - mēs noskaidrojam uzņēmuma vajadzības un pievienojam uzņēmuma informāciju potenciālo darba devēju sarakstā. Aptuveni reizi mēnesī iepazīstinām potenciālos darba devējus ar Codelex audzēkņiem un absolventiem.
Uzņēmums saņem pārbaudītus un darbam gatavus kandidātus savā e-pastā. Bez jebkādām saistībām vai slēptajām maksām. Mūsu interesēs ir nodrošināt labas darba vietas mūsu studentiem.
Būsim pateicīgi arī par ieteikumiem mācību procesā vai atsauksmi par kandidātiem intervijās.
Atlases procesā ir iespējami dažādi sadarbības modeļi. Lai pārbaudītu audzēkņu spējas, varam uzdot Jūsu uzņēmuma sagatavotu tehnisko mājasdarbu, kā arī iespējams uzaicināt vairākus kandidātus uz tehniskā uzdevuma izpildi Jūsu ofisā. Variantu ir daudz!
Codelex komandai ir liela zināšanu bagāža IT atlases procesos un būsim priecīgi palīdzēt arī ārpus Codelex audzēkņu atlases procesa.
Codelex Intensīvie programmēšanas kursi dalās četrās plūsmās - Java, PHP, C# un Frontend. Visās grupās liekam uzsvaru uz programmēšanas un problēmrisināšanas apguvi un, pateicoties tam, audzēkņi bieži ir gatavi lēkt iekšā citās valodās un projektos, piemēram, Flutter, Ruby, iOS, Android izstrādē, vai pēc mācībām C# grupā kļūt par PHP programmētāju un līdzīgi. Visi audzēkņi saprot, ka būs daudz jāmācās un smagi jāstrādā!
Viss Codelex mācību maksas modelis ir vērsts tikai uz vienu - audzēknim pēc mācībām ir jākļūst par programmētāju. Pretējā gadījumā mēs, Codelex, nenopelnam neko.
Kad audzēknis ir ticis pie darba, tas par mācībām maksā daļu no savas programmētāja algas. Jums, kā darba devējam, tas neuzliek nekādu nastu - visu regulē darba tirgus un par atalgojumu vienojaties ar katru kandidātu individuāli, bez mūsu iesaistes.
Esam ieinteresēti stiprināt katra absolventa spējas arī pēc mācību beigām un dot savu pienesumu IT izglītībai Latvijā. Pavisam nesen esam startējuši papildu mācību kursus, kas bez maksas ir pieejami visiem Codelex absolventiem. Tajos par samērīgu samaksu ir aicināti piedalīties ar citu uzņēmumu darbinieki.
Sazinieties ar mums, lai kopā atrastu Jums piemērotāko!
Mūsu mērķis ir kļūt par saikni starp uzņēmumiem, kas meklē radošus profesionāļus, un topošajiem profesionāļiem, kuri ir gatavi uzkāpt jaunos karjeras augstumos.
SIA “CODELEX” ir noslēgts līgums ar LIAA par inkubācijas atbalsta saņemšanu ERAF projektā Nr. 3.1.1.6/16/I/001 “Reģionālie biznesa inkubatori un radošo industriju inkubators”.
NolikumsPašnovērtējuma ziņojumsIekšējās kārtības noteikumiPrivātuma politika